Cele het gesê dat die statistieke nie ’n mooi prentjie skets nie en dat die Suid-Afrikaanse Polisiediens (SAPD) dringend sy tekortkominge sal moet opskerp. In die tydperk onder bespreking is ’n 6,6%-toename in die algehele moordsyfer aangeteken.
Dit beteken 389 meer mense is vermoor teenoor die ooreenstemmende tydperk in die vorige boekjaar. Mpumalanga het die hoogste toename, 13,7%, getoon en in Limpopo, Noordwes en die Noord-Kaap was daar ’n afname in moorde.
Die drie plekke waar die meeste moorde plaasgevind het, was openbare plekke soos in die straat, oop velde, parkeerterreine en verlate geboue; by die huis van die oortreder; en drankafsetpunte. Oor die algemeen het kontakmisdade teen ’n persoon met 1,4% gedaal.
Rakende veediefstal het Sekhukhune gesê dat dit met 583 of 6,9% afgeneem het. Daar was altesaam 7 854 voorvalle vir die tydperk.